ผลงานในรายวิชา MDT 112 การเขียนโปรแกรมคอมพิวเตอร์เพื่องานมีเดีย (2/2562) สาขาวิชาเทคโนโลยีมีเดีย โครงการร่วมบริหารหลักสูตรมีเดียอาตส์และเทคโนโลยีมีเดีย

สมาชิกกลุ่ม

นายธนภูมิ ชลรัตน์ 62120501018

นายภาณุพงศ์ สุนทรานุยุตกิจ 62120501029

นายไวทย์ วณิชชานนท์ 62120501033

Haunted Goose เป็นเกมคอมพิวเตอร์แนวเอาตัวรอดสยองขวัญมุมมองบุคคลที่หนึ่ง การฟิกของเกมมีลักษณะแนวโพลิกอนยุคเก่า ใช้ที่ตั้งของสถานที่ในเกมเป็นโรงงานร้างแถบชานเมือง ควบคุมด้วยเมาส์และแป้นพิมพ์ พัฒนาบนโปรแกรม Unity และภาษา C# ที่ถูกเขียนขึ้นบนโปรแกรม Visual Studio 2019 และ Visual Studio Code โดยใช้โปรแกรมออกแบบสองมิติอย่าง Photoshop และสามมิติอย่าง Blender และ Autodesk Maya ซอฟต์แวร์ทำเพลง LMMS แนวทางของ Haunted Goose เจาะจงไปที่ผู้เล่นที่ชื่นชอบเกมแนวสยองขวัญและไขปริศนาที่มีอายุ 13 ปีขึ้นไป

เนื้อเรื่องย่อ

ผู้เล่นจะได้สวมบทบาทเป็นชายที่ชื่อว่า ‘ไมค์’ ที่ต้องเข้าไปสำรวจแล้วหาของสิ่งหนึ่งในโรงงานร้างแห่งหนึ่งแถบชานเมืองตามคำสัญญาของเพื่อนของเขา ด้วยเหตุการณ์ที่ขาดไม่ถึงต้องทำให้ไมค์ต้องพบเจอสิ่งเลวร้ายที่สุดและต้องเอาตัวรอดจากสัตว์ประหลาดที่หมายจะเอาชีวิตของเขา

ตัวละคร

1. ไมค์ (Mike) – ตัวละครเอกของเรื่องที่ผู้เล่นต้องควบคุม
2. จอร์จจี (Gorgie) – เพื่อนของไมค์ เป็นคนที่มาส่งไมค์ยังสถานที่ร้าง และอยู่เบื้องหลังสิ่งที่เกิดขึ้น
3. สัตว์ประหลาด (The Monster) – สิ่งมีชีวิตไม่ทราบชื่อที่มีลักษณะภายนอกเป็นสัตว์ปีก เป็นศัตรูเพียงหนึ่งเดียวในเกมนี้ ผู้เล่นไม่สามารถต่อกรกับมันได้ ทำได้เพียงหนีหรือถูกมันทำร้าย

